ΚΑΝΟΝΙΣΜΟΣ (ΕΚ) αριθ. 1891/96 ΤΗΣ ΕΠΙΤΡΟΠΗΣ της 30ής Σεπτεμβρίου 1996 για τροποποίηση του κανονισμού (ΕΚ) αριθ. 1713/95 για τη θέσπιση των λεπτομερειών εφαρμογής στον τομέα του γάλακτος και των γαλακτοκομικών προϊόντων, του καθεστώτος που προβλέπεται στις προσωρινές συμφωνίες απελευθέρωσης των συναλλαγών μεταξύ της Κοινότητας και των Βαλτικών Χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1275/95 του Συμβουλίου, της 29ης Μαΐου 1995, σχετικά με ορισμένες λεπτομέρειες εφαρμογής της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Εσθονίας, αφετέρου (1), και ιδίως το άρθρο 1,

τον κανονισμό (ΕΚ) αριθ. 1276/95 του Συμβουλίου, της 29ης Μαΐου 1995, σχετικά με ορισμένες λεπτομέρειες εφαρμογής της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λετονίας, αφετέρου (2), και ιδίως το άρθρο 1,

τον κανονισμό (ΕΚ) αριθ. 1277/95 του Συμβουλίου, της 29ης Μαΐου 1995, σχετικά με ορισμένες λεπτομέρειες εφαρμογής της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λιθουανίας, αφετέρου (3), και ιδίως το άρθρο 1,

Εκτιμώντας:

ότι ο κανονισμός (ΕΚ) αριθ. 1713/95 της Επιτροπής (4), όπως τροποποιήθηκε από τον κανονισμό (ΕΚ) αριθ. 2931/95 (5), προβλέπει στο άρθρο 4 παράγραφος 1, ότι οι αιτήσεις των πιστοποιητικών μπορούν να κατατεθούν μόνον κατά τη διάρκεια των δέκα πρώτων ημερών κάθε τριμήνου 7

ότι, στο πλαίσιο των διεξαγομένων διαπραγματεύσεων με τις εν λόγω χώρες, έχουν προβλεφθεί αυτόνομα και μεταβατικά μέτρα προσαρμογής των γεωργικών παραχωρήσεων που αναφέρονται από τις συμφωνίες έως τη στιγμή ενάρξεως ισχύος των προσωρινών προσθέτων πρωτοκόλλων των συμφωνιών αυτών 7 ότι τα μέτρα αυτά θα εφαρμοσθούν από την 1η Ιουλίου 1996 7 ότι, εντούτοις, έχει καθυστερήσει η έγκριση από το Συμβούλιο του κανονισμού που προβλέπει τα εν λόγω μέτρα 7 ότι, κατά συνέπεια, πρέπει να μεταφερθεί κατά ένα μήνα η περίοδος για την υποβολή των αιτήσεων πιστοποιητικών για το τέταρτο τρίμηνο του 1996 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 4 παράγραφος 1 τελευταίο εδάφιο του κανονισμού (ΕΚ) αριθ. 1713/95 αντικαθίσταται από το ακόλουθο κείμενο:

«Ωστόσο, για το τρίμηνο από 1ης Οκτωβρίου έως 31 Δεκεμβρίου 1996, οι αιτήσεις για τη χορήγηση πιστοποιητικών μπορούν να κατατεθούν μόνο κατά τη διάρκεια περιόδου δέκα ημερών που αρχίζει από την 1η Νοεμβρίου.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 124 της 7. 6. 1995, σ. 1.

(2) ΕΕ αριθ. L 124 της 7. 6. 1995, σ. 2.

(3) ΕΕ αριθ. L 124 της 7. 6. 1995, σ. 3.

(4) ΕΕ αριθ. L 163 της 14. 7. 1995, σ. 5.

(5) ΕΕ αριθ. L 307 της 20. 12. 1995, σ. 10.